钦定古今图书集成/明伦汇编/闺媛典/第064卷 > 蔡士训妻洪四娘
## 钦定古今图书集成/明伦汇编/闺媛典/第064卷 > 蔡士训妻洪四娘

按《同安县志》：“洪四娘，蔡士训妻。嘉靖己未，避贼大嶝
屿中。及遇贼，迫之行，四娘坐地以瓦石击贼，厉声大
骂。贼怒，杀其一婢以恐之，不为动。又杀其女及二稚
子，骂益甚。贼度不可屈，乃刺胸，洞膈无血，贼怪骇而
去。时同避贼者伏蘙莽中，共为埋尸浅沙。比贼退，凡
四十九日发殓，颜色如生。”至今嶝屿人传颂之。